4. ΑΠΟΦΑΣΗ ΥΠΟΥΡΓΩΝ ΜΕΛΩΝ ΤΟΥ ΕΣΧΠ. Αριθ. αποφ. 7 της 7 Φεβρ./15 Σεπτ.  1981  (ΦΕΚ Β΄ 551) Περί οργανώσεως του ελληνικού χώρου σε Προγραμματικά Διαμερίσματα. Γνωρίζοντας: α)Τον Νόμ.360/76 «περί Εθνικού Συμβουλίου Χωροταξίας και Περιβάλλοντος» (ΕΣΧΠ), β)το Πρόγραμμα Αναπτύξεως Ελλάδος 1976-80 και ειδικότερα το στόχο εφαρμογής πολιτικής αποκεντρώσεως μεγεθών, πόρων και δραστηριοτήτων,  γ)την ένταξη της Χώρας στην ΕΟΚ, δ)την ανάγκη καταρτίσεως και εφαρμογής αναπτυξιακών προγραμμάτων κατά μεγάλες περιοχές της Χώρας, ώστε να εναρμονίζονται, σε μακροχρόνιο πλαίσιο, οι εθνικοί στόχοι με τον ιδιαίτερο χαρακτήρα κάθε ευρύτερης περιοχής, ε)την κατά την συνεδρίαση της 11.10.80 του Εθνικού Συμβουλίου Χωροταξίας και Περιβάλλοντος διαπιστωθείσα ανάγκη καθορισμού ορίων των Προγραμματικών Διαμερισμάτων. στ)την ανταλλαγή απόψεων μεταξύ των μελών του ΣΕΧΠ επί των προτάσεων και των κριτηρίων αναγκαίας αλληλοεξαρτήσεως και σχετικής ομοιογένειας των περιοχών, αποφασίζει: Ι.Η χώρα διαιρείται στα εξής «Προγραμματικά Διαμερίσματα» (Π.Δ.): Ι.1 Προγραμματικό Διαμέρισμα Ανατολικής Μακεδονίας και Θράκης: Σ’αυτό ανήκουν οι νομοί: Έβρου, Ροδόπης, Ξάνθης, Καβάλας και Δράμας. Κέντρο του Π.Δ. ορίζεται η Καβάλα. Ι.2 Προγραμματικό Διαμέρισμα Κεντρικής Μακεδονίας: Σ’αυτό ανήκουν οι νομοί: Σερρών, Χαλκιδικής, Θεσσαλονίκης, Κιλκίς, Πέλλης, Ημαθίας και Πιερίας. Κέντρο του Π.Δ. ορίζεται η Θεσσαλονίκη. Ι.3 Προγραμματικό Διαμέρισμα Δυτικής Μακεδονίας: Σ’ αυτό ανήκουν οι νομοί: Κοζάνης, Γρεβενών, Καστοριάς και Φλώρινας. Κέντρο του Π.Δ. ορίζεται η Κοζάνη. Ι.4 Προγραμματικό Διαμέρισμα Ηπείρου: Σ’ αυτό ανήκουν οι νομοί: Ιωαννίνων, Θεσπρωτίας, Πρέβεζας, Άρτας, Κέρκυρας και Λευκάδας. Κέντρο του Π.Δ. είναι τα Ιωάννινα. Ι.5 Προγραμματικό Διαμέρισμα Θεσσαλίας: Σ’ αυτό ανήκουν οι νομοί: Λάρισας, Μαγνησίας, Φθιώτιδας, Ευρυτανίας, Καρδίτσας και Τρικάλων. Κέντρο του Π.Δ. ορίζεται η Λάρισα. Ι.6 Προγραμματικό Διαμέρισμα Πρωτεύουσας: Σ’ αυτό ανήκει ο νομός Αττικής (εξαιρείται η επαρχία Τροιζηνίας, τα Κύθηρα και η Μακρόνησος). Κέντρο του Π.Δ. ορίζεται η Αθήνα. Ι.7 Προγραμματικό Διαμέρισμα Αιγαίου: Σ’ αυτό ανήκουν οι νομοί: Εύβοιας, Λέσβου, Χίου, Σάμου, Δωδεκανήσου, Κυκλάδων και Βοιωτίας. Κέντρο του Π.Δ. ορίζεται ο Πειραιάς, χωρίς να αποτελεί τμήμα του Διαμερίσματος. Ι.8 Προγραμματικό Διαμέρισμα Ανατολικής Πελοπονήσου: Σ’ αυτό ανήκουν οι Νομοί: Κορινθίας, Αργολίδας, Αρκαδίας και Λακωνίας. Κέντρο του Π.Δ. ορίζεται η Τρίπολη. Ι.9 Προγραμματικό Διαμέρισμα Δυτικής Πελοπονήσου: Σ’ αυτό ανήκουν οι νομοί: Αχαϊας, Ηλείας, Μεσσηνίας, Αιτωλοακαρνανίας, Φωκίδας, Κεφαλλονιάς και Ζακύνθου. Κέντρο του Π.Δ. ορίζεται η Πάτρα. Ι.10 Προγραμματικό Διαμέρισμα Κρήτης: Σ’ αυτό ανήκουν οι νομοί: Χανιών, Ρεθύμνου, Ηρακλείου και Λασιθίου. Κέντρο του Π.Δ. ορίζεται το Ηράκλειο. 2.Υπό τις παρούσες συνθήκες εξυπηρετήσεων και επικοινωνιών ορίζεται ως κέντρο του Διαμερίσματος Αιγαίου ο Πειραιάς. Τίθεται δε ως στόχος η δημιουργία προϋποθέσεων για την μελλοντική οργάνωση του Νησιωτικού χώρου σε Ειδικό Διαμέρισμα με σκοπό την εφαρμογή ειδικών προγραμμάτων, ειδικών κινήτρων και ειδικών διοικητικών ρυθμίσεων που θα ανταποκρίνεται στην ιδιομορφία του χώρου του. 3.Όλες οι Κρατικές Υπηρεσίες, οι Δημόσιοι Οργανισμοί Επιχειρήσεις, Ιδρύματα κ.λ.π. υποχρεώνονται να σχεδιάζουν, να προγραμματίζουν και να κατανέμουν τις περιφερειακές τους δραστηριότητες σύμφωνα με την ανωτέρω προγραμματική διαίρεση της χώρας και τις ισχύουσες προγραμματικές προτεραιότητες αναπτύξεως που τίθενται από τους εθνικούς και περιφερειακούς στόχους. 4.Οι προτάσεις για τα προγράμματα κάθε Προγραμματικού Διαμερίσματος, θα υποβάλλονται προς τον οικείο κεντρικό φορέα, κατόπιν συνεργασίας των περιφερειακών κατά διαμέρισμα Υπηρεσιών, των Υπουργείων, των Υπηρεσιών Περιφερειακής Αναπτύξεως (ΥΠΑ) του Υπουργείου Συντονισμού και των Νομαρχιών, και θα αναγράφονται οι επί μέρους παρατηρήσεις τους. Η τελική έγκριση των προγραμμάτων αυτών για τον εναρμονισμό τους με το εθνικό αναπτυξιακό πρόγραμμα θα γίνεται από το Υπουργείο Συντονισμού με συνεργασία και κατόπιν προτάσεων των αρμοδίων κεντρικών φορέων και Υπουργείων. 5.Οι Διανομαρχιακές Υπηρεσίες των διαφόρων Υπουργείων οφείλουν να ενημερώνουν ανελλιπώς τους οικείους Νομάρχες για την πορεία της εκτελέσεως των έργων κάθε προγράμματος εντός των ορίων των Νομών τους. Η παρακολούθηση της εφαρμογής και εκτελέσεως, στο σύνολό του, του προγράμματος κάθε Προγραμματικού Διαμερίσματος γίνεται επί τις αντίστοιχες ΥΠΑ του Υπουργείου Συντονισμού, οι οποίες εισηγούνται στους αρμόδιους φορείς τα ενδεικνυόενα μέτρα. 6.Ο Υπουργός Προεδρίας Κυβερνήσεως, ως αρμόδιος για τα θέματα που ανάγονται, στην οργάνωση και λειτουργία των δημοσίων Υπηρεσιών, εξοσιοδοτείται να εισηγηθεί τα ενδεικνυόμενα μέτρα, με  σκοπό  την  διοικητική προσαρ(Μετά τη σελ. 326,02) Σελ. 326,03 Τεύχος ΣΤ21-Σελ. 117 Χωροταξία και Περιβάλλον 24.Γ.κ.4 μογή των περιφερειακών κρατικών Υπηρεσιών, διανομαρχιακού επιπέδου, σύμφωνα με την ανωτέρω κατανομή του ελληνικού χώρου σε Προγραμματικά Διαμερίσματα. 7.Η παρακολούθηση εφαρμογής της παρούσης Αποφάσεως, ανατίθεται στην Γραμματεία του Εθνικού Συμβουλίου Χωροταξίας και περιβάλλοντος. (Ακολουθεί χάρτης διαιρέσεως της Χώρας σε Προγραμματικά Διαμερίσματα). 